На основу члана 25. став 1. тачка 6. Закона о локалним изборима (″Службени гласник РС″, број 14/22), Градска изборна комисија, на 39. седници одржаној дана 23.11.2023. године, у 17,51 часова, донела је

# Р Е Ш Е Њ Е

**о проглашењу Изборне листе**

**ПРОГЛАШАВА СЕ** Изборна **“ЗА КРАГУЈЕВАЦ – ЗНАМО СЕ! Др. Мирослав Стојановић Џига”** за избор одборника Скупштине града Крагујевца, са 42 кандидата за одборнике Скупштине града Крагујевца, дана 23.11.2023. године, за изборе расписане за 17.12.2023. године.

**О б р а з л о ж е њ е**

Градска изборна комисија је утврдила да је подносилац изборне листе **Група грађана: “ЗА КРАГУЈЕВАЦ – ЗНАМО СЕ! Др. Мирослав Стојановић Џига”**, а преко овлашћенoг лица Никола Милић дана 23.11.2023.године у 16,25 часова, поднела благовремену и уредну изборну листу и сву прописану документацију за изборе за одборнике Скупштине града Крагујевца, расписане за 17.12.2023. године.

 Сходно наведеном донето је решење као у диспозитиву.

 **ПОУКА О ПРАВНОМ ЛЕКУ:** Против овог решења може се поднети приговор Градској изборној комисији у року од 72 часа од објављивања овог решења на званичној веб-презентацији Републичке изборне комисије.

## Градска изборна комисија

**Број: 013-163/23-XXXII-01**

**Датум: 23.11.2023. године**

**К р а г у ј е в а ц**

**М.П.**

 **Председник,**

 **Јелена Величковић, с.р.**